laion/Wikipedia-Exotic huggingface dataset:
פרארי F355

פרארי F355 (באיטלקית: Ferrari F355) היא מכונית ספורט במרכב קופה, בעלת שני מקומות ישיבה, שיוצרה על ידי פרארי בין השנים 1994 ל-1999. ה-F355 תוכננה על ידי פרארי בעוד העיצוב החיצוני והפנימי תוכנן על ידי פינינפארינה. בנובמבר 2009 הוציאה פרארי אחזור של כ-2,400 יחידות של ה-F355 עקב תקלה בתא הדלק אשר יכול להדליף דלק למערכת ההנעה, פרארי שמה לב לכך עקב תאונה שנגרמה בעקבות כך. העיצוב החיצוני משלב אלמנטים מהפרארי 348 שאותה החליפה ה-F355, היא כוללת גם אלמנטים מהפרארי F40 המפורסמת. פנים המכונית היה מפואר לעומת שאר דגמי פרארי, אך עדיין היה עממי. היא כוללת מנוע בנזין V8 צילינדרים בנפח 3.5 ליטר המספק 380 כ"ס ב-8,250 סל"ד ומומנט מרבי של 37 קג"מ ב-6,000 סל"ד. תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 4.7 שניות (לפי היצרן, אך בבדיקות שטח נמדדו 4.5 שניות) והמהירות המרבית עומדת על 295 קמ"ש (לפי היצרן, אך בבדיקות שטח נמדדו 274 קמ"ש). היא הגרסה הראשונה והבסיסית ל-F355, יוצרה עם אותו מנוע אך משנת 1997 היא שווקה עם תיבת הילוכים של מכוניות הפורמולה 1. פרארי ייצרה 4,871 דגמי ברלינטה. היא גרסת הגג הנפתח לגרסה הבסיסית, הוצגה ב-1995. היא כללה את אותו מנוע כמו של הגרסה הבסיסית. גם היא משנת 1997 שווקה עם תיבת הילוכים של פורמולה 1. פרארי ייצרה 3,717 יחידות דגמי ספיידר. היא גרסה קשה יותר של הברלינטה, היא כוללת גג נתפח אך קשיח. היא כללה את אותו מנוע כמו של הגרסה הבסיסית. פרארי ייצרה 2,577 דגמי GTS. היא גרסה מיועדת למסלול, היא כללה שינויים במכונית ובמרכב המכונית בכדי להתאימה למרוצים, בין היתר, כנף אחורית, מטף כיבוי אש, קסדות, ספויילר קדמי, אחורי וצדדי, בלמים וגלגלים משופרים. 108 מכוניות בסך הכל יוצרו. היא מהדורה מוגבלת לפרארי F355 שהוצגה במרץ 1999 לקראת סיום הייצור, היא כללה שינויים במרכב והייתה מפוארת יותר. הייצור הוגבל ל-100 יחידות אך יוצרו בסוף 104 יחידות. מדיה וקבצים בנושא פרארי F355 בוויקישיתוף אתר האינטרנט הרשמי של פרארי F355 Ferrari F355: Buying guide and review (1994-1999), Auto Express (באנגלית) 1994 פרארי F355, באתר קאר פוליו Jensen, Christopher (27 בנובמבר 2009). "Ferrari's Unusual Recall". The New York Times. Wheels (blog). {{cite news}}: (עזרה)
ז'וליאן פוסורייה

ז'וליאן פוסורייה (בצרפתית: Julien Faussurier; נולד ב-14 בינואר 1987) הוא כדורגלן צרפתי המשחק בעמדת המגן הימני בסושו. פוסורייה נולד בליון, ושיחק במחלקת הנוער של אולימפיק ליון. ביולי 2007 עבר לטרואה, ושיחק בקבוצת המילואים של המועדון. בקיץ 2008 שודרג לקבוצה הבכירה של המועדון, ששיחקה בליג 2, ומיד השתלב בהרכב הקבוצה. בתום עונת 2008/2009 ירד עם הקבוצה לליגה השלישית, אך העפיל עימה חזרה לליגה השנייה לאחר עונה אחת בלבד. את עונת 2011/2012 סיים עם הקבוצה במקום השלישי בליגה, והעפיל לליג 1. ביוני 2013 חתם על חוזה לארבע עונות בסושו, גם היא מהליג 1, אך בתום העונה הקבוצה סיימה במקום ה-18 וירדה לליג 2. ביולי 2016 חתם בברסט מהליגה השנייה, ובתום עונת 2018/2019 העפיל עימה לליג 1. מדיה וקבצים בנושא ז'וליאן פוסורייה בוויקישיתוף ז'וליאן פוסורייה, באתר Transfermarkt ז'וליאן פוסורייה, באתר Soccerway ז'וליאן פוסורייה, באתר WorldFootball.net ז'וליאן פוסורייה, באתר FootballDatabase.eu "Accord pour l'arrivée de Julien Faussurier". Official website (בצרפתית). FC Sochaux-Montbéliard. 19 ביוני 2013. {{cite web}}: (עזרה) "Transfert : Julien Faussurier à Brest (off.)" (בצרפתית). L'Équipe. 19 ביולי 2016. נבדק ב-18 בספטמבר 2016. {{cite web}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'וליאן פוסורייה".
אקס-סיד 4000

אקס-סיד 4000 הוא מבנה על שתוכנן ביפן והיה בזמנו המבנה הגבוה ביותר שתוכנן אי פעם בצורה מפורטת. לו תוכנית הבנייה הייתה יוצאת אל הפועל הוא היה מתנשא לגובה 4,000 מטר כולל 800 קומות ובסיסו היה משתרע לאורך של 6,000 מטר. המבנה תוכנן להיבנות בטוקיו שביפן. הבניין עוצב על ידי תאגיד הבנייה טאיסיי בשנת 1995, בתור בניין בצורת הר באווירה עתידנית עם דגש של שילוב טכנולוגיה מודרנית יחד עם הטבע. הוא תוכנן לאכלס בין 500,000 ל-1,000,000 נפשות, להתבסס על אנרגיה סולארית ולהגיב למזג האוויר מבחוץ כדי לשמור על אותה כמות אור, טמפרטורה ולחץ אוויר בפנים. בגלל גודלו העצום, המקום היחיד הסביר שבו ניתן יהיה לבנות את הבניין הוא בים. אם היה נבנה במציאות, הוא היה גבוה יותר מהר פוג'י, ההר הגבוה ביותר ביפן, שגובהו הוא כ-3,776 מטר. הר תוצרת-האדם הראשון בעולם עשוי לעלות מאות מיליארדי דולרים, סכום השווה לתקציב השנתי הכולל של מספר מדינות בעולם. סקיי סיטי 1000 דובאי סיטי טאוור תאגיד הבניה טאיסיי אקסלרייטינג פיוצ'ר עמוד באמפוריס
כריסטוף ארל

כריסטוף ארל (בצרפתית: Christophe Hérelle; נולד ב-22 באוגוסט 1992) הוא כדורגלן צרפתי-מרטיניקי המשחק בעמדת הבלם בברסט. ארל נולד בניס, למשפחה צרפתית ממוצא מרטיניקי. בשנים 2010–2014 שיחק בקבוצת המילואים של סושו, ואף נכלל בסגל הקבוצה הבכירה, אך לא שיחק. לאחר שבעונת 2014/2015 שיחק בקולמר מהליגה השלישית, בעונת 2015/2016 שיחק בקרטיי מהליג 2. ביולי 2016 עבר לטרואה, היורדת הטרייה לליגה השנייה, ובתום העונה הצליח להעפיל איתה חזרה לליגה הבכירה. ביולי 2018 נרכש על ידי ניס מהליג 1 ב-5 מיליון אירו. ב-11 באוגוסט 2020 חתם על חוזה לארבע עונות בברסט מהליג 1, ששילמה עליו 4 מיליון אירו. מדיה וקבצים בנושא כריסטוף ארל בוויקישיתוף כריסטוף ארל, באתר Transfermarkt כריסטוף ארל, באתר Soccerway כריסטוף ארל, באתר FootballDatabase.eu "Créteil-Lusitanos - Metz : la révélation Christophe Hérelle". leparisien.fr. 21 באוגוסט 2015. {{cite web}}: (עזרה) "Official Brest sign Christophe Hérelle from OGC Nice". getfootballnewsfrance.com. 11 באוגוסט 2020. נבדק ב-11 באוגוסט 2020. {{cite web}}: (עזרה) ערך זה הוא קצרמר בנושא כדורגלנים צרפתים. אתם מוזמנים לתרום לוויקיפדיה ולהרחיב אותו.
עיצורים חוסמים

עיצורים חוסמים (באנגלית: Obstruents, מילולית "מפריעים") הם עיצורים שבעת הגייתם, זרימת האוויר נחסמת או מופרעת במידה משמעותית, כך שבבסיס החיתוך נוצרת תהודה ("רעש") המתפרש כהגה בעל משמעות בדיבור. לדוגמה, העיצור [d] שמיוצג בעברית באות דל"ת, או [s] המיוצג בעברית באות סמ"ך, או [ʦ] המיוצג באות צד"י. בניגוד לחוסמים, ניצבת קבוצת ההגאים הצוללים (סונורנטיים), אשר בהם החסימה/ההפרעה קלה הרבה יותר ולכן לא מתקיימת אותה רמת תהודה. כל החוסמים הם עיצורים, אבל הצוללים כוללים הן עיצורים הן תנועות. העיצורים החוסמים נחלקים לשלוש קבוצות: סותמים (פוצצים), למשל בעברית [p, b, t, d, k, ɡ, q, ʔ], שבהם מתבצעת חסימה מלאה של זרימת האוויר בבסיס החיתוך, אשר לרוב משתחררת בפרץ חד; חוככים, למשל בעברית [f, v, s, z, ʃ, ʒ, x, ʁ, ħ, ʕ, h], שבהם מתבצעת חסימה חלקית אך משמעותית דיה ליצירת ערבול של האוויר וגרימת תהודה, וזרימת האוויר אינה נפסקת; ומחוככים, למשל בעברית [ʦ, ʧ, ʤ], המתחילים בחסימה מלאה ואז משוחררים לחסימה חלקית כמו החוככים. ערך מורחב – קוליות הגאים עיצורים חוסמים אטומים (בלתי קוליים) הם החוסמים הפרוטוטיפיים – אם יש בשפה עיצורים חוסמים, בוודאות יהיו חוסמים אטומים לפחות. גם חוסמים קוליים קיימים ברוב השפות.[דרוש מקור] זאת בניגוד לעיצורים צוללים (סונורנטיים), שבאופן פרוטוטיפי הם קוליים, ואילו רק במעט שפות קיימים עיצורים צוללים אטומים.[דרוש מקור] Ian Maddieson (1984). Patterns of Sounds. Cambridge University Press. ISBN 0-521-26536-3.  Ladefoged, Peter; Maddieson, Ian (1996). The Sounds of the World's Languages. Oxford: Blackwell. מסת"ב 978-0-631-19815-4. Gussenhoven, Carlos; Haike, Jacobs. Understanding Phonology, Fourth Edition, Routledge, 2017 Zsiga, Elizabeth. The Sounds of Language: An Introduction to Phonetics and Phonology. Wiley-Blackwell, 2013.
רוני אוחיון

רוני אוחיון (נולדה ב-8 במרץ 1999) היא ספורטאית פאראלימפית ישראלית, מבכירות השחקניות בנבחרת ישראל בכדורשער נשים, מחזיקה בתפקיד "סנטרית" המרכזת את תיאום והתקשורת של השחקניות במגרש. אוחיון נולדה במרץ 1999 בבאר שבע עם מספר לקויות ראייה בהן: עיוורון בעין שמאל, קושי בראייה למרחק בעין ימין, ראייה באור ועוד. היא עסקה מילדותה בספורט במקצועות האתלטיקה ובהם קפיצה לגובה, קפיצה לרוחק והתעמלות קרקע ללקוי ראייה. בכיתה ד' החלה להתאמן בכדורשער במרכז לעיוור בעירה אך הקבוצה נסגרה לאחר חצי שנה ונפתחה מחדש רק כשעלתה לכיתה ח'. בגיל 13 הצטרפה לנבחרת העתודה ובהמשך עלתה לנבחרת הבוגרת. במאי 2014, השתתפה בתחרות הראשונה שהייתה תחרות הכנה לאליפות העולם שהתרחשה ביולי של אותה השנה. בשנת 2016, התחרתה במשחקים הפאראלימפיים ריו דה ז'ניירו (2016). בשנת 2021, התחרתה במשחקים הפאראלימפיים טוקיו (2020). בשנת 2024, התחרתה במשחקים הפאראלימפיים פריז (2024) וזכתה במדליית כסף כחלק מנבחרת ישראל בכדורשער נשים. מתגוררת ברמת גן. רוני אוחיון, ברשת החברתית פייסבוק רוני אוחיון, ברשת החברתית אינסטגרם רוני אוחיון, ברשת החברתית טיקטוק פירוט השתתפותה בתחרויות המשחקים הפאראלימפיים באתר הרשמי של IPC (באנגלית) ליאור ברטל, ‏ראיון עם רוני אוחיון, באתר דבר העובדים בארץ ישראל, 4 באוקטובר 2019 עידו רקובסקי, רוני אוחיון: "בכדורשער לוקח המון זמן לבנות את עצמך, היום אנחנו בין הנבחרות החזקות בעולם", באתר הארץ, 25 בדצמבר 2023 לוי בייזרמן, גדולות ביפן: הספורטאיות הפראלימפיות מהנגב רוצות לעשות היסטוריה, באתר mynet‏ באר שבע, 22 באוגוסט 2021
מרקוס בטינלי

מרקוס בטינלי (באנגלית: Marcus Bettinelli; נולד ב-24 במאי 1992) הוא כדורגלן אנגלי המשחק בעמדת השוער בצ'לסי. בטינלי נולד בלונדון, להצטרף לאקדמיית הנוער של פולהאם. ביולי 2010 חתם על חוזהו המקצועני הראשון בקבוצה הבוגרת. באוגוסט 2012 הושאל לדרטפורד מהנשיונל ליג. ההשאלה הייתה לחודש אחד, ואז הוארכה לחודש נוסף, הוארכה עד לינואר והוארכה שוב עד לסוף מרץ 2013. באוגוסט 2013 הושאל לאקרינגטון סטנלי מהפוטבול ליג השנייה. ב-2 בספטמבר הוארכה השאלתו עד לתום העונה, אך הוא שב לפולהאם ב-26 בדצמבר. ב-3 בינואר 2014 שב לאקרינגטון סטנלי עד לסוף החודש. ב-10 בינואר 2014 האריך את חוזהו בפולהאם עד ליוני 2016. ב-26 באוגוסט 2014 הוא ערך את הופעת הבכורה שלו במדי הקבוצה הבוגרת, כששיחק במשחק גביע הפוטבול ליג נגד ברנטפורד. ארבעה ימים לאחר מכן ערך את הופעת הבכורה שלו בצ'מפיונשיפ, בתיקו 1–1 עם קארדיף סיטי. ב-30 באוגוסט 2017 האריך את חוזהו עד ליוני 2020. באוקטובר 2018 האריך את חוזהו עד ליוני 2021. בפברואר 2019 נפצע בברכו ונעדר לשישה חודשים. לאחר שנע עם פולהאם בין הצ'מפיונשיפ לפרמייר ליג, ב-10 בספטמבר 2020 הושאל לעונה אחת למידלסברו מהצ'מפיונשיפ. ביולי 2021 חתם על חוזה לשנתיים בצ'לסי. מדיה וקבצים בנושא מרקוס בטינלי בוויקישיתוף מרקוס בטינלי, ברשת החברתית אקס (טוויטר) מרקוס בטינלי, באתר Transfermarkt מרקוס בטינלי, באתר Soccerway מרקוס בטינלי, באתר BDFutbol מרקוס בטינלי, באתר WorldFootball.net מרקוס בטינלי, באתר FootballDatabase.eu מרקוס בטינלי, באתר ESPN "Marcus Bettinelli". 11v11.com. AFS Enterprises. נבדק ב-7 בספטמבר 2018. {{cite web}}: (עזרה) "Bettinelli loan deal". Fulham F.C. 17 באוגוסט 2012. נבדק ב-7 בספטמבר 2018. {{cite web}}: (עזרה) Hoad, Alex (26 במרץ 2013). "Marcus Bettinelli returns to Fulham from loan spell at Dartford". KentOnline. KM Group. נבדק ב-7 בספטמבר 2018. {{cite news}}: (עזרה) "Fulham: Marcus Bettinelli joins Accrington Stanley on loan". BBC Sport. 29 באוגוסט 2013. נבדק ב-7 בספטמבר 2018. {{cite news}}: (עזרה) Monaghan, Matt (26 בדצמבר 2013). "Norwich City 1–2 Fulham". BBC Sport. נבדק ב-7 בספטמבר 2018. {{cite news}}: (עזרה) "Accrington re-sign Fulham's Marcus Bettinelli on loan". BBC Sport. 3 בינואר 2014. נבדק ב-7 בספטמבר 2018. {{cite news}}: (עזרה) "New deal for Marcus". Fulham F.C. 10 בינואר 2014. אורכב מ-המקור ב-10 בינואר 2014. {{cite web}}: (עזרה) "Capital One Cup: Fulham earn 1-0 win at Brentford". Sky Sports. 27 באוגוסט 2014. נבדק ב-13 בספטמבר 2018. {{cite news}}: (עזרה) "Bettinelli's new deal". Fulham F.C. 30 באוגוסט 2017. נבדק ב-7 בספטמבר 2018. {{cite web}}: (עזרה) "Fulham goalkeeper Marcus Bettinelli extends contract until 2021". BBC Sport. 25 באוקטובר 2018. נבדק ב-8 במרץ 2019. {{cite news}}: (עזרה) Muro, Giuseppe (15 בפברואר 2019). "Fulham goalkeeper Marcus Bettinelli ruled out for season after knee surgery". London Evening Standard. נבדק ב-8 במרץ 2019. {{cite news}}: (עזרה) "Boro Bring In Marcus Bettinelli On Loan". www.mfc.co.uk. 10 בספטמבר 2020. נבדק ב-10 בספטמבר 2020. {{cite web}}: (עזרה) "Bettinelli signs for Chelsea". Chelsea F.C. 28 ביולי 2021. נבדק ב-28 ביולי 2021. {{cite web}}: (עזרה)
פלאונטולוגיה

פָּלֵאוֹנְטוֹלוֹגִיה (באנגלית: Paleontology) היא תחום מחקר מדעי של היצורים החיים שהתקיימו לפני, ולפעמים כולל, תחילת עידן ההולוקן (התקופה הגאולוגית הנוכחית שהחלה בערך לפני 11,700 שנה). התחום כולל חקר מאובנים (שהם סימנים שהשאירו בעלי חיים וצמחים מתקופות קודמות, בשכבות האדמה השונות, בהם גם בעלי חיים שנכחדו כגון הדינוזאורים). בעשרות השנים האחרונות נחקרים גם מיקרו מאובנים של חד תאיים שמאפשרים לחקור את ההיסטוריה הרחוקה של התפתחות החיים. התחום מאפשר לסווג אורגניזמים, לחקור את האנטומיה שלהם, ואת האינטראקציות שלהם זה עם זה ועם הסביבה שלהם (הפליאוקולוגיה שלהם). תצפיות פליאונטולוגיות תועדו עוד בהמאה ה-5 לפנה"ס, אך התחום התבסס כענף מדעי במאה ה-18 כתוצאה מעבודתו של ז'ורז' קיווייה על אנטומיה השוואתית, והתפתח במהירות במהלך המאה ה-19. המונח נמצא בשימוש מאז 1822, ומקורו מיוונית: פלאו (παλαιός) פירושו ישן, און (ὄν) פירושו "קיים, יצור", לוגיה (λογία) פירושו "תורה", "לימוד" או "מחשבה". בניגוד לפלאונטולוגיה, עוסקת הנאונטולוגיה בחקר היצורים בני זמננו או בכאלו שנכחדו בעת החדשה. לעיתים נעזרים חוקרים בשיטות משני הענפים גם יחד. לפלאונטולוגיה מספר ענפי משנה, בהם: פלאוזואולוגיה, חקר המאובנים שמקורם בבעלי חיים. פלאובוטניקה, חקר המאובנים שמקורם בצמחים. מיקרופלאונטולוגיה, חקר המאובנים שמקורם במיקרואורגניזמים. פלאואנתרופולוגיה, חקר מאובנים מן האבולוציה של האדם. פלאואקולוגיה, חקר המאובנים במטרה להרכיב ולהבין את האקולוגיה והתנאים בהם חיו היצורים הקדומים על-פני כדור הארץ. בקרב הציבור הרחב ידועה בעיקר הפלאוזואולוגיה ובפרט הפלאונטולוגיה של בעלי חוליות. תחום הפלאונטולוגיה של בעלי החוליות מפותח ביותר מכיוון שהשלדים והעצמות של בעלי חוליות הם עצמים קשים הנוטים להתאבן. הדינוזאורים הם אולי נושא המחקר המפורסם והמזוהה ביותר של הפלאונטולוגיה. המחקר הפלאונטולוגי משלב בין מספר תחומי ידע, העיקריים שבהם הם ביולוגיה, אנטומיה (ובפרט אוסטאולוגיה – חקר מבנה העצם (אנ') – כאשר חוקרים מאובני בעלי חוליות), טפונומיה, מדעי כדור הארץ וגאולוגיה. במחקר הפלאונטולוגי יש מספר סוגי התמחות ומחקר: עבודת שדה וחפירת מאובנים. פלאונטולוג שעיקר התמחותו היא בחפירת וגילוי מאובנים בשטח מכונה "צייד מאובנים". עבודת מעבדה לניקוי המאובנים והכנתם למחקר. חקר המאובנים והסקת מידע לגבי בעל החיים ממנו הם באו: כיצד הוא חי, מה הוא אכל ואיזה גומחה אקולוגית הוא מילא. תחום זה דורש ידע רב בביולוגיה ואנטומיה בפרט, וכולל בתוכו ענפים רבים של הביולוגיה בהם אוסטאולוגיה, זואוטומיה, אנטומיה השוואתית, פתולוגיה, ביומכניקה, פילוגנטיקה ואקולוגיה. שחזור שלד בעל החיים על ידי טכנאי המוזיאון. אמנות פלאונטולוגית: איורים וציורים של השלד המלא של בעל החיים וכן איך היה נראה כשהיה חי ("בשר ודם"). במובן הרחב תחום זה כולל גם יצירת מיניאטורות דינוזאורים ודגמים תלת-ממדיים, הן אמיתיים והן בגרפיקה ממוחשבת. פילוגנטיקה וקלדיסטיקה: מיקומו של בעל החיים ב"עץ המשפחה" האבולוציוני ויחסו לבעלי חיים וקבוצות אחרות. פלאואנתרופולוגיה תיארוך רדיומטרי A Guide to Paleontological Terms, ביוטיוב מגדיר המאובנים של ישראל גאולוגיה 104: דינוזאורים, קורס אקדמי מאת ד"ר תומאס ר. הולץ הבן, 2021 (ביוטיוב) Digging and Preparing a Triceratops Skull, ביוטיוב פלאונטולוגיה, באתר אנציקלופדיה בריטניקה (באנגלית) פליאונטולוגיה, דף שער בספרייה הלאומית ערך זה הוא קצרמר בנושא ביולוגיה ובנושא גאולוגיה. אתם מוזמנים לתרום לוויקיפדיה ולהרחיב אותו.
המסע האחרון (סרט)

המסע האחרון (בצרפתית: Le Dernier Voyage) הוא סרט מדע בדיוני צרפתי שכתב וביים רומן קירו ויצא לאקרנים בשנת 2020. זהו עיבוד קולנועי באורך מלא לסרט הקצר המסע האחרון של פול ו.ר. החידתי (Le dernier voyage de l'énigmatique Paul WR), משנת 2015, שכתב הבמאי. זהו סרטו העלילתי באורך מלא הראשון. הסרט הוקרן בכמה פסטיבלים בשנת 2020, כולל פסטיבל אנגולאם פרנקופון, לפני שיצא לבתי הקולנוע בצרפת ב-19 במאי 2021. בעתיד פוסט-אפוקליפטי, כוכב אדום מוזר מנוצל יתר על המידה בשל האנרגיה שלו. ככל שמסלולו משתנה והוא פונה ישר לכדור הארץ, פול ו.ר. הוא האסטרונאוט היחיד המסוגל להרוס אותו משום שנדמה שהוא נהנה מהמאפיינים הגנטיים המאפשרים לו לחצות את שדה הכוח של הכוכב. אף על פי כן, מסיבות שידועות רק לו הוא מסרב לקבל את המשימה הזו על עצמו ומתחבא מהשלטונות. מבוקש על ידי השלטונות, פול גם נרדף ללא הרף על ידי זר מסתורי, שניחן בכוחות טלפתיים, ששכר שכירי חרב למצוא אותו. במהלך מסעו, פול פוגש את אלמה, נערה מתבגרת בעלת אופי חזק. פלאשבקים מראים את הטראומה של פול הקשורה לילדותו (מותה הדרמטי של אמו) ומערכת יחסים מסובכת עם אביו ואחיו אליוט. הוגו בקר – פול ו.ר. פול המי – אליוט ו.ר. (אחיו של פול) ליה אוסאדיט-לסר – אלמה ז'אן רנו – אנרי ו.ר. (אביו של פול) ברונו לוצ'ט – סיזר אמילי גבואה-קאהן – סימון פיליפ קתרין – מגיש רדיו ז'אן לוק קופארד לרומן קירו לקח מספר שנים לחדד את התסריט שלו. בהשראת סרטו הקצר "The Voyage of the Paul WR" האניגמטי (2015). הבמאי הודה ש"בלייד ראנר" (בבימויו של רידלי סקוט, 1982) השפיע מאוד על יצירת הסרט. אתר האינטרנט הרשמי של המסע האחרון (בצרפתית) "המסע האחרון", במסד הנתונים הקולנועיים IMDb (באנגלית) "המסע האחרון", באתר AllMovie (באנגלית) "המסע האחרון", באתר Rotten Tomatoes (באנגלית) "המסע האחרון", במסד הנתונים הקולנועיים KinoPoisk (ברוסית) Secrets de tournage - Allociné
הנרי פולסון

הנרי פולסון (באנגלית: Henry Paulson; נולד ב-28 במרץ 1946) הוא בנקאי אמריקאי משפיע. היה מזכיר האוצר של ארצות הברית בממשלו של ג'ורג' ווקר בוש. בנוסף, פולסון הוא איש עסקים, היה בעבר היושב ראש והמנכ"ל של בנק ההשקעות גולדמן זקס ונחשב לאחד האנשים החזקים בוול סטריט. כמזכיר האוצר, פולסון היה חבר בוועדת הנגידים של קרן המטבע הבינלאומית. פולסון כיהן בעבר כיו"ר ומנכ"ל (מנכ"ל) של חברת האחזקות הבנקאית העולמית גולדמן זאקס גרופ בע"מ, וכן כיו"ר קבוצת הסחר פורום שירותים פיננסיים. פולסון גדל בברינגטון, אילינוי. הוא קיבל תואר ראשון באנגלית במכללת דרטמות (הנובר, ניו המפשייר) בשנת 1968, וקיבל תואר שני במנהל עסקים מבית הספר לעסקים בהרווארד (קיימברידג', מסצ'וסטס) בשנת 1970. לאחר שסיים את לימודיו בהרווארד, פולסון הלך לעבוד בפנטגון, שם שימש כעוזר צוות של עוזר שר ההגנה עד 1972. בין השנים 1972 - 1973 היה חבר במועצה המקומית של הבית הלבן ועוזר לנשיא בממשלו של ריצ'רד ניקסון. פולסון נחשב בעבר כאחד התומכים במדיניות "ירוקה" של דאגה לאיכות הסביבה, והוא אחד מאנשי הציבור המשמעותיים שהתריעו כנגד אפקט החממה ובין התומכים באמנת קיוטו. זאת בניגוד לעמדת ממשל ארצות הברית עד למינויו. מינויו של פולסון לתפקיד מזכיר האוצר על ידי נשיא ארצות הברית ג'ורג' בוש היה מינוי מפתיע. זאת בהתחשב בהתנגדותו של ג'ורג' בוש בשנים האחרונות לצרף את ארצות הברית למדינות החתומות על אמנת קיוטו. בתקופת כהונתו של פולסון כמזכיר האוצר פרץ משבר הסאבפריים. על מנת לחלץ את כלכלת ארצות הברית מהמשבר, יזם פולסון את חוק החירום לייצוב כלכלת ארצות הברית לשנת 2008, אשר זכה גם לכינוי "תוכנית פולסון". מדיה וקבצים בנושא הנרי פולסון בוויקישיתוף ירוק בבית הלבן – מתוך nrg מעריב, 3 ביוני 2006 הנרי פולסון, באתר אנציקלופדיה בריטניקה (באנגלית) הנרי פולסון, במסד הנתונים הקולנועיים IMDb (באנגלית) Jeannette L. Nolen, Henry Paulson United States official, ENCYCLOPAEDIA BRITANNICA ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
On the Ground

"On the Ground" (בעברית: "על הקרקע") הוא שיר שהוקלט על ידי הזמרת-יוצרת הדרום קוריאנית רוזה, מתוך אלבום הסינגל הראשון שלה, -R-. השיר יצא לאור ב-12 במרץ 2021, על ידי חברות התקליטים אינטרסקופ רקורדס ו-YG אנטרטיינמנט, כסינגל הראשון מתוך אלבום הסינגל. השיר הגיע למקום הראשון במצעד הבילבורד גלובל 200. השיר נכתב על ידי איימי אלן, ג'ון בליון, יורגן אודגארד, ראול קובינה, טדי פארק ורוזה והופק על ידי ג'ון בליון, אוג'יבולטה, אודגארד, טדי ו-24. "On the Ground" קבע שני שיאי גינס; "האמנ/ית הראשונ/ה שהגיע/ה למקום הראשון במצעד בילבורד העולמי כסולנ/ית וכחלק מלהקה" ו"הקליפ הנצפה ביותר ב-24 שעות של אמן קיי-פופ (סולו)". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-135 מיליון השמעות. הווידאו קליפ הרשמי של השיר פורסם ב-12 במרץ 2021 והועלה לערוץ היוטיוב הרשמי של בלאקפינק. הקליפ מתחיל בכוכב שביט שנראה מהשמיים. בהמשך, מוצגת רוזה כשהיא יושבת בחדר שינה, כאשר נברשת נופלת מהתקרה. בסצנה הבאה מוצגת רוזה כשהיא עוזבת תיאטרון לבושה בבגד גוף שחור. נכון לאוקטובר 2023, מונה הצפיות של הקליפ עומד על למעלה מ-345 מיליון צפיות. מילות השיר "On the Ground" באתר Genius סרטון השיר "On the Ground" באתר יוטיוב איימי אלן, ג'ון בליון, יורגן אודגארד, ראול קובינה, טדי פארק, רוזה ג'ון בליון, אוג'יבולטה, אודגארד, טדי, 24 Release group “-R-” by ROSÉ - MusicBrainz, musicbrainz.org Rosé's 'On The Ground' Debuts Atop Global Charts | Billboard, web.archive.org, ‏2021-03-22 ROSÉ – On The Ground, נבדק ב-2021-08-29 BLACKPINK's Rosé begins solo career by smashing two world records | Guinness World Records, web.archive.org, ‏2021-04-09 On The Ground, נבדק ב-2021-08-29 ROSÉ - 'On The Ground' M/V, נבדק ב-2021-08-29 Blackpink’s Rosé Goes Solo in Style With Her “On the Ground” Video | Vogue, web.archive.org, ‏2021-03-12
הר בולזאיי

הר בולזאיי (באנגלית: Bullseye Mountain) הוא הר המתנשא מעל רמת פלטייר ברכס המלכה אליזבת (חלק מההרים הטראנס-אנטארקטיים), הממוקם באזור חוף שקלטון, של שטח חסות רוס, שבאנטארקטיקה. להר צורה מעוגלת, והוא מכוסה ברובו קרח. ההר ממוקם 7 קילומטרים צפונית-מערבת מהר רופאר. גובהו של הר בולזאיי 2,526 מטרים מעל פני הים; הר בולזאיי הוא ההר ה-738 בגובהו באנטארקטיקה. שמו של ההר ניתן לו על ידי הוועדה המייעצת לשמות אנטארקטיים. שם ההר תיאורי. השם מתאר את מעגלי השלג המצויים על צידו המערבי של ההר. באנגלית "בולזאי" משמעו מרכזו של לוח מטרה. הר בולזאיי באתר הסקר הגאולוגי של ארצות הברית הר בולזאיי באתר הגאזט הגאוגרפי של ממשלת ניו זילנד הר בולזאיי באתר הגאזט האנטארקטי של ממשלת אוסטרליה הר בולזאיי באתר הגאזט האנטארקטי המשווה SCAR של ממשלת אוסטרליה תצלום לוויין של אזור הר בולזאיי הר בולזאיי באתר mindat ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
Gone (שיר של רוזה)

Gone הוא שיר שהוקלט על ידי הזמרת-יוצרת הדרום קוריאנית רוזה, מתוך אלבום הסינגל הראשון שלה, -R-. השיר יצא לאור ב-5 באפריל 2021, על ידי חברות התקליטים אינטרסקופ רקורדס ו-YG אנטרטיינמנט, כסינגל השני מתוך אלבום הסינגל. השיר הגיע למקום ה-29 במצעד הבילבורד גלובל 200. ב -30 בדצמבר 2020, בריאיון לאמצעי התקשורת הדרום קוריאני Osen, חשפה רוזה כי הצילומים לקליפ הבכורה שלה יתחילו באמצע ינואר 2021. ב-25 בינואר 2021 הועלה טיזר באורך 33 שניות שכותרתו "בקרוב" לערוץ היוטיוב הרשמי של בלאקפינק ובו רוזה שרה קטע מרצועה לא ידועה. בהמשך, נודע כי שמה של הרצועה הוא "Gone". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-85 מיליון השמעות. הווידאו קליפ הרשמי של השיר פורסם ב-4 באפריל 2021 והועלה לערוץ היוטיוב הרשמי של בלאקפינק. ב-27 במרץ 2021, הזמרת אישרה במהלך שידור חי באינסטגרם שלה כי הקליפ הרשמי "Gone" ייצא "בקרוב מאוד". ב-31 במרץ הודיעה רוזה באמצעות חשבונות המדיה החברתית שלה כי הקליפ ייצא בעוד חמישה ימים. נכון לאוקטובר 2023, מונה הצפיות של הקליפ עומד על למעלה מ-272 מיליון צפיות. סרטון השיר "Gone" באתר יוטיוב בריאן לי, ג'יי לורין. טדי פארק, רוזה Release group “-R-” by ROSÉ - MusicBrainz, musicbrainz.org Rosé's 'On The Ground' Debuts Atop Global Charts | Billboard, web.archive.org, ‏2021-03-22 [단독 블랙핑크 로제, 드디어 솔로출격..1월중순 뮤비 촬영 ‘콘서트+앨범준비 열일’], web.archive.org, ‏2020-12-30 Blackpink's Rosé Teases Solo Music Ahead of Their Livestream Show | Billboard, web.archive.org, ‏2021-01-26 블랙핑크 로제, 31일 콘서트 'THE SHOW'서 솔로곡 공개.."뮤비 역대급 제작비 투입" [공식 :: 네이버 TV연예], web.archive.org, ‏2021-01-27 BLACKPINK's Rose Announces Solo Album Release Date | Billboard, web.archive.org, ‏2021-03-02 Gone, נבדק ב-2021-08-29 ROSÉ - 'Gone' M/V, נבדק ב-2021-08-29 BLACKPINK's Rosé shares emotional new video for 'Gone', web.archive.org, ‏2021-04-18 BLACKPINK's Rosé Announces 'Gone' Music Video Release Date | Billboard, web.archive.org, ‏2021-03-31
בית הכנסת ישורון (גדרה)

בית הכנסת המרכזי ישורון הוא בית הכנסת הראשון שנבנה בגדרה. בית הכנסת נבנה על ידי אנשי תנועת ביל"ו בשנת תרע"ו (1912). בזמן עליית צעירים מאגודת ביל"ו לארץ, התיישבו חלקם בגדרה, וביוזמת הרב יחיאל מיכל פינס שעזר להם בהתיישבות בעיר, הם הקימו את בית הכנסת הראשון בגדרה. בית הכנסת היה למבנה הראשון שהוקם בגדרה. בתחילה שימש אחד הצריפים כבית הכנסת, ורק בשנת 1912 נבנה על מקומו של הצריף, בית הכנסת המוכר כיום הממוקם בראש הגבעה ברחוב הביל"ויים. בית הכנסת הוא בעל מבנה קומתיים, בקומה התחתונה ממוקמת עזרת הגברים, ומעליה עזרת הנשים. לאחר בנייתו שימש בית הכנסת לשימושים נוספים: התקיימו בו ישיבות ועד הקהילה, כמו כן שימש תקופה לבית ספר, ומקום כינוס באירועים ציבורים שונים. במלחמת העולם הראשונה בשנת 1917 הסתתרו יהודים בגג הבניין על מנת להתחמק משירות בצבא הטורקי. כמו כן בתקופת המנדט הבריטי, שימש מרתף הבניין כ'סליק' של כוחות ההגנה. בהקמת המדינה, שימש המבנה כמשרדי המועצה המקומית. במהלך השנים שופץ בית הכנסת מספר פעמים, בין השנים 1954–1961 שופץ הבניין והורחב, ומאז הוא משמש כבית הכנסת המרכזי של העיר גדרה. בשנים 2004–2006 שופץ הבניין פעם נוספת. מדיה וקבצים בנושא בית הכנסת ישורון בוויקישיתוף בית הכנסת הראשון בגדרה, בבלוג חכמת הארץ גדרה. Weekend.co.il. נבדק ב-2007-05-28.